ইলা অরুণ (জন্ম: ১৫ মার্চ ১৯৫২) হলেন একজন ভারতীয় অভিনেত্রী, টেলিভিশন ব্যক্তিত্ব ও রাজস্থানি লোকসঙ্গীত শিল্পী। তিনি খলনায়ক (১৯৯৩) চলচ্চিত্রে অলকা ইয়াগনিকের সাথে "চোলি কে পিছে ক্যায়া হ্যায়" গানে কণ্ঠ দিয়ে যৌথভাবে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। তার অভিনীত কয়েকটি উল্লেখযোগ্য বলিউড চলচ্চিত্র হল লমহে (১৯৯১), জোধা আকবর (২০০৮), শাদি কে সাইড ইফেক্টস (২০১৪) ও বেগম জান (২০১৭)।   ব্যক্তিগত জীবন  ইলা অরুণ ১৯৫২ সালের ১৫ই মার্চ রাজস্থানের জয়পুরে জন্মগ্রহণ করেন। তিনি অভিনেত্রী ইশিতা অরুণের মাতা।   কর্মজীবন   সঙ্গীত জীবন  অরুণ শ্রীদেবী অভিনীত লমহে (১৯৯১) চলচ্চিত্রে লতা মঙ্গেশকরের সাথে "মোর্নি বাগা মা বোলে" গানে কণ্ঠ দেন। খলনায়ক (১৯৯৩) চলচ্চিত্রে অলকা ইয়াগনিকের সাথে "চোলি কে পিছে ক্যায়া হ্যায়" গানে কণ্ঠ দেন। মাধুরী দীক্ষিতের উপর চিত্রায়িত এই গানের জন্য তারা যৌথভাবে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। ১৯৯৫ সালে তিনি করন অর্জুন চলচ্চিত্রে "গুপ চুপ" গানে কণ্ঠ দেন, যা জনপ্রিয়তা লাভ করে। তিনি এ আর রহমানের সুরায়োজনে মিস্টার রোমিও চলচ্চিত্রে তামিল ভাষার "মুথু মুথু মাঝাই" গানে কণ্ঠ দেন। রহমানের সুরায়োজনে তিনি পরবর্তী কালে আন্তর্জাতিক অঙ্গনে প্রশংসিত স্লামডগ মিলিয়নিয়ার চলচ্চিত্রের "রিঙ্গা রিঙ্গা" গানে কণ্ঠ দেন।   একক/অ্যালবাম  তার জনপ্রিয় একটি একক গান হল "ভোট ফর ঘাগরা"। তিনি ইন্ডিয়ান প্রিমিয়ার লিগের দল রাজস্থান রয়্যালসের প্রচারণামূলক গান "হাল্লা বোল"-এ কণ্ঠ দিয়েছেন, তা তাৎক্ষণিক হিট তকমা লাভ করে। এছাড়া তিনি তার সকল অ্যালবাম ও চলচ্চিত্রে বেশ কিছু রাজস্থানি গান গেয়েছেন।   অভিনয় জীবন  অরুণ ভারতীয় রেলওয়ের পৃষ্ঠপোষকতায় শ্যাম বেনেগলের পরিচালনায় রেলগাড়িতে ভ্রমণ নিয়ে নির্মিত যাত্রা (১৯৮৬) টেলিভিশন ধারাবাহিকে ওম পুরি ও নীনা গুপ্তার সাথে অভিনয় করেন। এছাড়া তিনি বেনেগলের ভারত এক খোঁজ মিনি ধারাবাহিকে ভিন্ন ভিন্ন পর্বে বিভিন্ন চরিত্রে অভিনয় করেন।  তিনি ১৯৯১ সালে দূরদর্শন চ্যানেলে ডাক্তারদের জীবন নিয়ে নির্মিত হিন্দি টেলিভিশন ধারাবাহিক লাইফলাইন (জীবনরেখা)-এ তানবী আজমীর সাথে অভিনয় করেন। একই বছর তাকে শ্রীদেবী অভিনীত লমহে চলচ্চিত্রে লোকসঙ্গীতে নৃত্যশিল্পী হিসেবে দেখা যায়। এই দশকে তিনি রাজকুমার সন্তোষী পরিচালিত ঘাতক (১৯৯৬) ও চায়না গেট (১৯৯৮) চলচ্চিত্রে অভিনয় করেন। ২০০৮ সালে জোধা আকবর চলচ্চিত্রে আকবরের বিচক্ষণ ধাত্রী ও রাজনৈতিক পরামর্শদাতা মহম অঙ্গ চরিত্রে অভিনয় করেন। এই সময়ে তিনি ওয়েলকাম টু সজ্জনপুর (২০০৮) ও ওয়েল ডান আব্বা (২০০৯) চলচ্চিত্রে অভিনয় করেন। তিনি ইংরেজি ভাষার ওয়েস্ট ইজ ওয়েস্ট (২০১০) চলচ্চিত্রে ওম পুরির বিপরীতে অভিনয় করেন। তিনি বিদ্যা বালানের সাথে শাদি কে সাইড ইফেক্টস (২০১৪) চলচ্চিত্রে একজন গৃহপরিচারিকা এবং বেগম জান (২০১৭) চলচ্চিত্রে একজন যৌনপল্লীর সদস্য চরিত্রে অভিনয় করেন।  ২০১৯ সালে মে মাসে তার ও কে কে রায়নার যৌথ রচনা ও নির্দেশনায় সঙ্গীত নাটক অকাদেমিতে নমস্তে জয় শ্রী কৃষ্ণ নাটক মঞ্চস্থ হয়। এটি টম ডুডজিকের গ্রিটিংস নাটক থেকে গৃহীত। তারা দুজন গুরুত্বপূর্ণ প্রধান চরিত্রে অভিনয় করেন এবং মঞ্চে তাদের রসায়ন প্রশংসিত হয়। ২০২০ সালের ফেব্রুয়ারিতে ন্যাশনাল স্কুল অব ড্রামার ভারত রঙ মহোৎসবে হেনরিক ইবসেনের নাটক অবলম্বনে পিছা কারতি পরছায়িয়া নাটকের চিত্রনাট্য রচনা করেন এবং এর নির্দেশনা দেন কে কে রায়না। অরুণ এতে যশোধরা বাইসাহেব চরিত্রে অভিনয় করেন। এটি তার ইবসেনের নাটকের তৃতীয় উপযোগকরণ, পূর্বে তিনি ইবসেনের দ্য লেডি ফ্রম দ্য সি ও পিয়ার জায়ান্ট নাটক মঞ্চস্থ করেছিলেন।   ডিস্কতালিকা   অ্যালবাম টীকা ভোট ফর ঘাগরা নিগোড়ি ক্যায়সি জওয়ানি হ্যায়  ম্যাঁয় হো গয়ি সোয়া লাখ কি বানজারান দ্য ভেরি বেস্ট অব ইলা সংকলন খিচড়ি হৌলে হৌলে মেলা  ইলা অরুণ পপ হিটস  সংকলন ছাপ্পান ছুরি   মারে হিওদা মা   নিমরি নিমোলি  এমটিভি কোক স্টুডিও (একক)   তথ্যসূত্র    বহিঃসংযোগ     বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় পপ-লোক সঙ্গীতশিল্পী বিষয়শ্রেণী:জয়পুরের অভিনেত্রী বিষয়শ্রেণী:জয়পুরের সঙ্গীতশিল্পী বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তামিল ভাষার সঙ্গীতশিল্পী বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:১৯৫৪-এ জন্ম বিষয়শ্রেণী:রাজস্থানের সঙ্গীতশিল্পী বিষয়শ্রেণী:রাজস্থানের নারী সঙ্গীতজ্ঞ বিষয়শ্রেণী:রাজস্থানি ব্যক্তি বিষয়শ্রেণী:ভারতীয় লোক গায়ক বিষয়শ্রেণী:ভারতীয় লোক গায়িকা বিষয়শ্রেণী:হিন্দি ভাষার সঙ্গীতশিল্পী বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:ভারতীয় মঞ্চ অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:ভারতীয় ওয়েব ধারাবাহিক অভিনেত্রী